VIGAN CITY – Agparada dagiti kalalakkian a nakakawes ti badu a nagmaris iti 'pink' ken ag-heels da iti maysa nga ili iti probinsiya ti Ilocos Sur kas pananglagip ti panagkasangay ti bannuar a ni Gat Andres Bonifacio.
Segun kenni Caoayan Mayor Germy Singson- Goulart, idaulo dagiti amin a kapitan iti nadumaduma a barangay ti ili ti selebrasyon a tinawen a maang-angay.
Kinuna ti Mayor a ti "11-30 club" ket panangipakita iti panagayat dagiti lalaki kadagiti assawa da.
Innayun na nga awan ti lalaki nga 'under the saya' ni Misis wennu ti panang-kon-kontrol dagiti babbai kadagiti lallaki agsipud ta ti kinapudno na ket dagiti lallaki dagiti mangidadaulo kadagiti pampamilya.
Daytoy iti maykapat a tawen nga isaysayangkat ti nasao nga ili ti nasao a parada.
Maipalagip a ni Andres Bonifacio a bannuar ken rebolusyunaryo ket naital-o isuna nga Ama ti Rebolusyon.
Nagbalin isuna a Supremo ti Kilusan a Katipunan a nangalikagum iti wayawaya ti pagilian a Pilipinas manipud ti ikot ti pagilian nga Espanya.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn